PSL ขายเรือบรรทุกสินค้าแห้งเทกองจำนวน 1 ลำ มูลค่า 56.03 ลบ.
PSL ขายเรือบรรทุกสินค้าแห้งเทกองจำนวน 1 ลำ มูลค่า 56.03 ลบ. เนื่องจากมีอายุมาก โดยจะนำเงินไปซื้อเรือใหม่ที่มีขนาดใหญ่กว่าเดิม
22 ธ.ค. 2558

บริษัท พรีเชียส ชิพปิ้ง จำกัด (มหาชน) หรือ PSL ระบุว่า บริษัทได้ขายเรือบรรทุกสินค้าแห้งเทกองจำนวน 1 ลำ กล่าวคือ เรือสุจิตรา นารี (เรือ) โดยบริษัท พรีเชียส มิเนอรัลส์ จำกัด ซึ่งเป็นบริษัทย่อยในประเทศไทยของบริษัท (ผู้ขาย) ในราคาขายเรือเป็นเงิน 1.55 ล้านเหรียญสหรัฐอเมริกา หรือประมาณ 56.03 ล้านบาท (ณ อัตราแลกเปลี่ยนที่ 36.147 บาท /1 เหรียญดอลลาร์สหรัฐ)
โดยวัตถุประสงค์เป็นไปตามนโยบายการปรับลดอายุเฉลี่ยของกองเรือบริษัท โดยการซื้อเรือที่มีอายุน้อยกว่าและขนาดใหญ่กว่า โดยบริษัทได้ขายเรือดังกล่าวเป็นเศษเหล็กเนื่องจากมีอายุมากทั้งนี้ ผู้ซื้อเรือเป็นบริษัทซึ่งจัดตั้งขึ้นในประเทศเนวิส โดยไม่มีความสัมพันธ์ใดๆ กับบริษัท
 